《字瑞奇特再用前韵》
宋代·陈渊

春来无物不争妍，爨木呈祥孰使然。应为奇文开奥穾，不随凡卉竞蕃鲜。

洼隆密向暌中合，点画仍从毁处全。御史说符直可验，从来谋国直如弦。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。